Պարիա

Պարիա (թամիլերեն՝ պարայյար), անձեռնմխելի, ամենաստորին կաստաներից Հարավային Հնդկաստանում, սերվել են տարբեր կաստաների միջև սեռական կապը արգելող ավանդույթին հակառակ։ Որպես մեղսական սեռական կապի ծնունդ համարվել են ապականված և զրկվել բոլոր իրավունքներից, անգամ արգելվել է նրանց դիպչելը (այստեղից էլ՝ «անձեռնմխելիներ» անվանումը)։ Պարիաները զբաղվել են մյուս կաստաների համար «անվայել» համարվող աշխատանքներով։ Նրանց համանման սոցիալական խավեր եղել են Հին աշխարհում, Արևելքում, միջնադարում, ինչպես նաև ժամանակակից պետություններում (Սեգրեգացիա), որոնք, սակայն, ստրկության, ռասայականության, ազգային կամ կրոնական թշնամանքի արդյունք էին և ոչ միշտ էին հասարակությունից լրիվ մեկուսացվում։ Ավելին, որոշ երկրներում (օրինակ՝ Ճապոնիայում) արվեստի վերելքը տեղական պարիաների գործունեության արգասիք է։

«Պարիա» հասկացությունը փոխաբերական իմաստով նշանակում է թշվառ, վտարյալ, մերժված։

Կատեգորիա:Նյութեր Հայկական սովետական հանրագիտարանից
Կատեգորիա:Շրի Լանկայի բնակչություն
Կատեգորիա:Հինդուիզմ
Կատեգորիա:Խտրականություն
Կատեգորիա:Հասարակական դասեր
Կատեգորիա:Հնդկաստանի հասարակություն